A LaconNetwork chega á súa edición número 50 – Marcus.gal
A LaconNetwork chega á súa edición número 50
Hoxe tivemos unha edición moi especial da LaconNetwork, pois aparte de ser a nº 50, tamén foi especialmente rural, por desenvolverse en La Casa de la Aldea no concello...
de	Marcus	30 Maio, 2014
Hoxe tivemos unha edición moi especial da LaconNetwork, pois aparte de ser a nº 50, tamén foi especialmente rural, por desenvolverse en La Casa de la Aldea no concello de Oza-Cesuras.
Ao chegar xa atopei a Josuke facendo das súas, e demostrando que os apeiros de labranza poden ter utilidades moi diversas. Non pasou ninguén do circo para fichalo. 😛
Xa no interior puidemos comprobar que, pese a estar en pleno rural, estabamos ante a sede duha emnpresa tecnolóxica que comercializa produtos de calidade, pois do que non houbo ningunha dúbida é de que o no xantar había alimentos galegos tan variados como bos (a bica de castaña era unha auténtica delicia, e os queixos tamén estaban caralludos), coa excepción dos melindres, que para o meu gusto estaban a anos luz dos que podemos tomar en Melide (para min o anís estraga os melindres).
No exterior tamén puidemos ver un carro que era tan vello que incluso conservaba a matrícula. Josuke tampouco puido evitar facer das súas co voluminoso artefacto:
En definitiva, que puidemos vivir unha LaconNetwork divertida, con algunhas caras novas, e que serviu para que dende o norte poidamos despedirnos do evento por varias edicións, xa que coa chegada do verán vai ter unha maior presenza na costa pontevedresa.